# Ich mv̊s clagen

Textdaten :
| Autor: | Tannhäuser |
| Illustrator: | {{{ILLUSTRATOR}}} |
| Titel: | Ich mv̊s clagen |
| Untertitel: | |
| aus: | UB Heidelberg 266v und UB Heidelberg 267r |
| Herausgeber: | |
| Auflage: | |
| Entstehungsdatum: | 13. Jahrhundert |
| Erscheinungsdatum: | Vorlage:none |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | UB Heidelberg und UB Heidelberg |
| Kurzbeschreibung: | |
| Mit aufgelösten Lettern. Vergleiche auch Jch mv̊s clagē in Originallettern. ||
| Artikel in der Wikipedia ||
| Eintrag in der GND: {{{GND}}} ||
| Bild ||
| [[Bild:|250px]] | |
| Bearbeitungsstand ||
| korrigiert ||
| Dieser Text wurde anhand der angegebenen Quelle einmal Korrektur gelesen. Die Schreibweise sollte dem Originaltext folgen. Es ist noch ein weiterer Korrekturdurchgang nötig. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
[266v]
ICh mv̊s clagen· dc bi kurzen tagen· dv́ werlt wil an froͤiden gar verzagen· dú ist so kranc· swc ich ir ie gesang· zedienste des seit si mir kleinen dank· ein ander not· glage ich svnder spot· dc rehtú milte ist an den herren tot· also zel zemersten an den keisˢ friderichen· owe dc man niht vinden kan· in allen tútschen richen· ein [267r] kúnik dem zeme wol nach im des riches crone· owe dc er niht leben sol· dem si stůnt also schone· dc was der milte kúnig heinrich bi dem wc fride stête· dc nieman tůt dem gelich der zv̊ dem riche trete· vnd im mit truwen were bi· nv ist der kúnig erstorben· vnd ist dc rich gar erbes vri· dc bi ist vil verdorben· des besten landes ein michel teil die wile vnd dc er lebt kúnig kv̊nrat· da wc maniger geil der nach den riche strebet· nv ist aller schar gelegen· wa siht man noch erglesten· als man bi kúnigen hat gepflegen· den kvnden vnd den gesten· vs beheim lande ein kúnig rich· vnd ǒch in osterlande ein lúpolt vnd ein friderich· die lepten âne schande· Ein ivnger fúrste von miran· vnd ǒch ein welf von swaben· die willeklichen manigem man vil richer kleider gaben· ein ivnger helt von abenberg· vnd hug ein twingere die worhten beide herren werg· si bv̊sten manigem swere· Ein herman vs dúringen lant dar zv̊ ein brabandere· Chv̊nrat von lantsperg genant· dar zv̊ der bogener des milte was· mir wol erkant· wer erbet nv ir milte erich vs denne machen lant den gabe nie bevilte· des tvgende wankte niht ein har· si ist iemer stete· trúwe da bi nim ich eines herren war· der hat so ganze trúwe von brennen ein grave dietrich der hat tvgende ein wunder· vil milter got von himelriche gewer mich des besvnder an sime svne Chv̊nrat genant· die wile in treit dú erde· so wúnsche ich des dvr ellú lant· dc er gůt rihter werde· vnd er begrife des vatter spor nach rechtes herren lere· die wile im gat dú ivgende vor· so hat sin alter ere· also der ivngen fúrste wert der selbe vs dúringen lande albrecht vil riches lob vf gat gebrůder âne schande· vs bolon lande ein fúrste wert des wil ich niht vergessen· vro ere sin zallen zite gert· dú hat in wol besessen· herzogen heinrich eren rich· von pressela genant · den wil ich loben sicherlich· min zvnge in wol erkennet· het er tvsent fúrsten gůt· seit man in tútschem richen· dc vergebe sin milter mv̊t· vnd tet es willecliche· fride vnd reht ist vs gesant· von ime vf sine strâsse· der ivnge kúnig vs beheim lant· der lebt in kúniges mâsse· wer gesach bi manigen ziten ie so werdes fúrsten krone als er in behein lande trůg· dem si stuͤnde also schone· got helf der sele vs grôsser not· ich meine die herren alle die sin an rehter milte tot· vnd ǒch mit eren schalle· got setzes alle in sine schar· ich wil von fúrsten singen· der vinde ich leider cleinen gar· die nv nach lobe ringen· an dem man ie des besten iach heinrich der mizenere· der sine trúwe nie zerbrach· der ist alles wandels lere· er solte des riches krone tragen· der vatter mit den kinden· Ich kvnde nie bi minen tagen· kein wandel an im vinden· an hennenberg vil eren lit· mit tvgenden wol beschoͤnet· graue herman ǒwe der zit dc der niht wart gekroͤnet· des mv̊s ich in von schulden klagen· got gebe im dort zelône· nach siner wirde mvͤze er tragen· in himelrich die crone· vs saxen lant herzoge albreht der wc der fúrsten lere· er kvnde vns fride wol machen sleht· dú werlt hat sin ere· von babenberg bischof egebreht· den wil ich gerne gruͤssen· er was an allen tvgenden reht· er kvnde wol kvmber buͤssen· vs peier lant ein fúrfte wert den gruͤsse ich mit gesange· sin herze manger eren gert· des milte mv̊s mich belangen· sin brv̊der heisset lvdewig· der hat der tvgenden ein wunder· Den fúrsten da von brvnenswig· behůte vns got besvnder· von brandenbvrg der hof stet wol· dem ist also zemv̊te· dc sú sint wisheit also vol· dú wisheit stet nach gvote· wa sol ich herren sv̊chen· die lobes nv gerůchen· die sol vro ere wisen· swer rehtes lob kan prisen· mit werdes fúrsten zvngen· dem wirdet lob gesvngen· ich wil den fúrsten nennen· ob ir in welt erkennen· Sin grůs vnd ǒch sin lachen· dc kan mir froͤide machen· des mvnt ist kúsche vnd svͤsse wort· dc fuͤget nieman bc danne reinen wiben· sit ir gvͤte hilfet mangem senden man der in ir minne banden lit·

## Anmerkungen (Wikisource)

* ↑ Vorlage: twinger.
* ↑ Vorlage: ere ich.
* ↑ Vorlage: albeht.